Pravosudni sustav i dalje se suočava s problemima u pogledu svoje sveukupne učinkovitosti. Sudski statistički podaci pokazuju da se posebno građanski sudski sustav i dalje suočava s pitanjima učinkovitosti jer se vrijeme potrebno za rješavanje parničnih građanskih i trgovačkih sporova u prvom stupnju ponovno povećalo (559 dana 2018. u odnosu na 479 dana 2017.) . Uz to, produktivnost prvostupanjskih sudova pada u pogledu stope rješavanja parničnih građanskih i trgovačkih predmeta (86,3 % u 2018. u odnosu na 96,0 % u 2017.) , što znači da se Grčka suočava s jasnim rizikom od stvaranja novih neriješenih predmeta . Interesne skupine utvrdile su čitav niz postupovnih pitanja koje se nastojalo riješiti reformiranim Zakonom o parničnom postupku, ali su do danas ostali prisutni. Primjerice, ta se pitanja odnose na trajanje parničnog građanskog i trgovačkog postupka ili ovršnog postupka. Izvješće o provedbi Zakona o parničnom postupku je u tijeku i niz preporuka već je formuliran . Dionici su izvijestili da se i kazneno pravosuđe suočava sa sličnim problemima i velikim kašnjenjima u obradi predmeta . Upravni odjel sudova nastavlja poboljšavati svoju učinkovitost održavajući visoku stopu rješavanja (163,5 % u 2018.), smanjujući vrijeme potrebno za rješavanje upravnih sporova u prvom stupnju i postojeće zaostatke rješavanjem više predmeta nego što ih dolazi . Međutim, i vrijeme potrebno za rješavanje upravnih predmeta u prvom stupnju (601 dan u 2018.) i broj predmeta u postupku i dalje su relativno visoki .

Proteklih je godina pokrenut velik broj reformi u kontekstu programa ekonomske prilagodbe, ali njihova provedba nije uvijek uspješna. Reformske aktivnosti uključivale su, među ostalim, sljedeće promjene u organizaciji sudova: smanjenje broja kaznenih sudova, mjere za poboljšanje upravljanja sudovima i ubrzanje sudovanja, proširenje upotrebe alata informacijske tehnologije (IT) na sudovima , uvođenje i promicanje mehanizama za alternativno rješavanje sporova, revizija kodificiranog zakonodavstva od velike važnosti te pokretanje reforme i konsolidacije složenog zakonodavnog okvira . Međutim, provedba reformi do sada je imala neujednačene rezultate. I dalje ostaje niz pitanja, kao što su nedovoljna dostupnost informacija o pravosudnom sustavu na internetu široj javnosti, nedostatak dogovora oko strojno čitljivih sudskih odluka ili nedostatak anketa koje provode korisnici suda ili pravni stručnjaci . Zabilježena su poboljšanja, na primjer, u pogledu dostupnosti sredstava za elektroničko podnošenje predmeta ili praćenja različitih faza postupka, te promicanja i poticaja za korištenje metoda za alternativno rješavanje sporova . Tijela su izvijestila i o pozitivnim kretanjima u pogledu prihvaćanja mirenja u trgovačkim i obiteljskim/roditeljskim sporovima . Kad je riječ o resursima, čini se da opći izdaci Vlade za pravosudni sustav gotovo isključivo pokrivaju plaće .

Zakonodavni proces nastoji se reformirati kako bi se standardizirala i usmjerila pripremna faza i poboljšala njezina kvaliteta. Grčku zakonodavnu stvarnost donedavno je karakterizirao nedostatak koherentnosti i velik stupanj rascjepkanosti. To je postalo poznato pod nazivom „polynomia” ili čak „kakonomia”, a dodatno je pogoršano nedostatkom mjerodavne i sveobuhvatne kodifikacije zakonâ . Kako bi se riješila ta pitanja, zakonodavnom inicijativom iz 2019. ponovno su utvrđeni i razrađeni normativni okvir za dobro zakonodavstvo i prakse kodifikacije. To je rezultiralo nedavnim razvojem i donošenjem standardiziranih metoda utvrđenih u odgovarajućim priručnicima koji su distribuirani u cijeloj upravi i dostupni na internetu .

Europski centar za slobodu tiska i medija (2019.), Grčka: New democracy – new press freedom (Nova demokracija – nova sloboda tiska)? https://www.ecpmf.eu/greece-new-democracy-new-press-freedom/ .

Europski portal e-pravosuđe, Pravosudni sustavi u državama članicama – Grčka. https://e-justice.europa.eu/content_judicial_systems_in_member_states-16-el-en.do?member=1 .

Front Line Defenders (2020), Doprinos organizacije Front Line Defenders Izvješću o vladavini prava za 2020.

Glavna uprava za komunikaciju (2019.), Flash Eurobarometer 482: stavovi poduzećâ o korupciji u EU-u.

Glavna uprava za komunikaciju (2019.), Standardni Eurobarometar 91.

Glavna uprava za komunikaciju (2020.), Posebna anketa Eurobarometra br. 502: korupcija.

Grčka Vlada (2020.), Informacije koje je dostavila Grčka za Izvješće o vladavini prava za 2020.

Grčka Vlada, internetska platforma Di@vgeia. https://diavgeia.gov.gr/en .

Grčka Vlada, registar internetskih medija. https://emedia.media.gov.gr/ .

GRECO (2018.), Četvrti evaluacijski krug, Izvješće o sukladnosti u pogledu sprječavanja korupcije zastupnika u parlamentu, sudaca i državnih odvjetnika za Grčku.

GRECO (2019), Ad hoc izvješće o Grčkoj (pravilo 34.).

Greenpeace (2020.), Doprinos organizacije Greenpeace Izvješću o vladavini prava za 2020.

Institut Reuters i Sveučilište Oxford, Digital News Report: Grčka. http://www.digitalnewsreport.org/survey/2020/greece-2020/ .

Ministarstvo digitalnog upravljanja, Di@vgeia: Inicijativa za program transparentnosti. https://diavgeia.gov.gr/en .

Ministarstvo pravosuđa (2020.), Priopćenje od 25. svibnja 2020. https://www.ministryofjustice.gr/?p=5108 .

OECD (2018) Guidelines on Whistle-blower Protection for Companies in Greece (Smjernice o zaštiti zviždača za trgovačka društva u Grčkoj). https://www.oecd.org/corruption/anti-bribery/OECD-Guidelines-Whistleblower-Protection-Companies-in-Greece-ENG.pdf .

OECD (2018.), Assessment and Review of Asset Recovery Institutional Arrangements in Greece (Procjena i pregled institucionalnih aranžmana za povrat imovine u Grčkoj).

OECD (2018.): Nastavak na fazu 3.a: dodatno pisano izvješće Grčke. https://one.oecd.org/document/DAF/WGB(2018)43/en/pdf .

Organizacija Refugee Support Aegean (2020.), New rules on civil society supporting refugees and migrants in Greece (Nova pravila o civilnom društvu kojima se podupiru izbjeglice i migranti u Grčkoj). https://rsaegean.org/wp-content/uploads/2020/05/RSA_Comments_NGO_Registry.pdf .

Pikrammenos (2019.), Judicial territorial planning: a choice of the legislator with a major import for the judicial system (Pravosudno teritorijalno planiranje: izbor zakonodavca koji je iznimno važan za pravosudni sustav).

Reporteri bez granica (2020.), Svjetski indeks slobode medija. https://rsf.org/en/ranking .